CELEX: 32013D0769
Language: el
Date: 2013-12-11 00:00:00
Title: 2013/769/ΕΕ: Εκτελεστική απόφαση της Επιτροπής, της 11ης Δεκεμβρίου 2013 , με την οποία απορρίπτεται η αίτηση της Ουγγαρίας να θεσπίσει ειδικό μέτρο στο πλαίσιο του μηχανισμού ταχείας αντίδρασης κατά παρέκκλιση από το άρθρο 193 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίας [κοινοποιηθείσα υπό τον αριθμό C(2013) 9007]

18.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/68
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Δεκεμβρίου 2013
   με την οποία απορρίπτεται η αίτηση της Ουγγαρίας να θεσπίσει ειδικό μέτρο στο πλαίσιο του μηχανισμού ταχείας αντίδρασης κατά παρέκκλιση από το άρθρο 193 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίας
   [κοινοποιηθείσα υπό τον αριθμό C(2013) 9007]
   (Το κείμενο στην ουγγρική γλώσσα είναι το μόνο αυθεντικό)
   (2013/769/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/112/ΕΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθέμενης αξίας (1), και ιδίως το άρθρο 199β,
   Εκτιμώντας τα ακόλουθα:
   
               (1)
            
            
               Με κοινοποίηση που καταχωρίστηκε από την Επιτροπή στις 27 Νοεμβρίου 2013, η Ουγγαρία ζήτησε την άδεια να θεσπίσει ειδικό μέτρο στο πλαίσιο του μηχανισμού ταχείας αντίδρασης κατά παρέκκλιση από το άρθρο 193 της οδηγίας 2006/112/ΕΚ.
            
         
               (2)
            
            
               Σύμφωνα με την εν λόγω κοινοποίηση έχει περιέλθει σε γνώση των εθνικών αρχών ότι ορισμένες επιχειρήσεις διαπράττουν φοροδιαφυγή, δεδομένου ότι δεν καταβάλλουν ΦΠΑ στις αρμόδιες φορολογικές αρχές.
            
         
               (3)
            
            
               Το αιτούμενο μέτρο συνίσταται στον ορισμό του υποκείμενου στον φόρο στον οποίο παραδίδονται τα αγαθά, στην προκειμένη περίπτωση η ζάχαρη, ως υπόχρεου του ΦΠΑ αντί του προμηθευτή.
            
         
               (4)
            
            
               Στις 4 Δεκεμβρίου 2013 η Επιτροπή ενημέρωσε τα κράτη μέλη ότι διέθετε όλες τις απαραίτητες πληροφορίες για την εξέταση της αίτησης.
            
         
               (5)
            
            
               Βάσει των λεπτομερών αριθμητικών στοιχείων όσον αφορά την απάτη στον εν λόγω τομέα τα οποία διαβίβασε η Ουγγαρία, προκύπτει σαφώς ότι η απάτη στον τομέα είχε ήδη λάβει σημαντικές διαστάσεις το 2011 και το 2012.
            
         
               (6)
            
            
               Κατά συνέπεια, διαπιστώθηκε ότι η εντοπισθείσα απάτη δεν είναι αιφνίδια κατά την έννοια του άρθρου 199β της οδηγίας 2006/112/ΕΚ.
            
         
               (7)
            
            
               Ως εκ τούτου, η αιτούμενη παρέκκλιση δεν θα πρέπει να εγκριθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Ουγγαρία δεν δύναται να θεσπίσει το αιτούμενο ειδικό μέτρο στο πλαίσιο του μηχανισμού ταχείας αντίδρασης κατά παρέκκλιση από το άρθρο 193 της οδηγίας 2006/112/ΕΚ.
   Άρθρο 2
   Η παρούσα απόφαση απευθύνεται στην Ουγγαρία.
   
      Βρυξέλλες, 11 Δεκεμβρίου 2013.
      
         
            Για την Επιτροπή
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 347 της 11.12.2006, σ. 1.